Kim Basinger

Kimila Ann Basinger, ganet d'an 8 a viz Kerzu 1953, zo un aktourez stadunanat. Un aktourez brudet eo deuet da vezañ dre he labour puilh, hag enoret eo bet alies evel gant un Academy Award, ur Golden Globe Award, ur Screen Actors Guild Award, hag ur steredenn en Hollywood Walk of Fame. Kroget he devoa en ur vezañ ur starlet er skinwel, met dre ar brud hag a zo deuet warni o c'hoari ur Bond girl e 1983 e oa bet en he barr e-kerzh an ugent vloaz war-lerc'h.

Basinger a oa bet un top model da gentañ a-raok mont gant hent ar c'hoari aktour e 1976. Alies he oa bet gwelet er skinwel, evel en azasadur eus From Here to Eternity (1979), a-raok kregiñ gant ar filmoù sinema gant an drama Hard Country (1981). Basinger a oa bet merzhet da gentañ pa oa bet o c'hoari Domino Petachi er film James Bond Never Say Never Again (1983). Lakaet e oa bet hec'h anv evit ur Golden Globe evit he roll en The Natural (1984), goude-se e oa bet o c'hoari en drama erotek 9½ Weeks (1986), ha roll Vicki Vale  Batman (1989) gant Tim Burton. Ar film-se a chom an hini gant ar muiañ a verzh kenwerzhel eus he holl buhez vicherel. Evit he roll doare femme fatale en L.A. Confidential (1997), Basinger a oa bet enoret gant un Academy Award evel gwellañ aktourez a-eil.

Filmoù all ganti zo bet evel No Mercy (1986), Blind Date (1987), My Stepmother Is an Alien (1988), Cool World (1992), The Real McCoy (1993), I Dreamed of Africa (2000), 8 Mile gant roll mamm Eminem (2002), The Door in the Floor (2004), Cellular (2004), The Sentinel (2006), The Burning Plain (2009), Grudge Match (2013), ha Fifty Shades Darker (2017).
 Notennoù ha daveennoù 

 Liammoù diavaez 
 Kim Basinger war IMDb

Rummad:Ganedigezhioù 1993
Rummad:Aktourezed SUA
Rummad:Kanerezed SUA
Rummad:Top model
Rummad:Metodisted